Narvesen sluttet i Postverkets tjeneste i 1893 - reisetjenesten tok på helsen. I november samme år fikk han melding fra styret for Norges Statsbaner og direksjonen for Norsk Hoved-Jernbane om at hans anbud på overtakelse av salg av aviser og reiselitteratur, etc. på jernbanenes områder, var godtatt. Overtakelsen måtte skje allerede fra 1. januar 1894. Fra denne dato regnes opprettelsen av Narvesens Kioskkompani.